17/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 3 de agosto do 2022 da X. T. A Coruña, pola que se concede a autorización administrativa previa, construción e DUP, en concreto, da instalación de distribución eléctrica no concello de Oleiros (expte.-e.: IN407A2021/200-1).

1) O día 25.10.2021, D. Adam Charles Colvin Laa, en nome e representación de UFD Distribución Electricidad S. A., solicita ante esta Xefatura Territorial a autorización administrativa previa, autorización administrativa de construción e declaración de utilidade pública, en concreto, das instalacións do proxecto de execución denominado “REGULAMENTACIÓN LMTA DC SMC716//SMC722 - SUBSTITUCIÓN APOIOS D12 E D14”, coa finalidade de realizar obras de regulamentación na liña de dobre circuíto de distribución eléctrica en media tensión, correspondente ás liñas SMC716 (Pontedouro-As Pedreiras) e SMC722 (Lamastelle), no concello de Oleiros, proxéctase a substitución dun tramo de liña de media tensión aéreo, a retirada dun apoio e a substitción de dous apoios, ea dúas novas liñas de media tensión soterradas que conectarán os tramos existentes das liñas de distribución soterradas coas aéreas.2) Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: - Proxecto de execución denominado REGULAMENTACIÓN LMTA DC SMC716//SMC722 - SUBSTITUCIÓN APOIOS D12 E D14, asinado por D. Woodcock Moxo, Agustin Alfonso, graduado en Enxeñería Eléctrica, nº de colexiado 4684 de Vigo, o 24.02.2021.3) O proxecto someteuse ao trámite de información pública mediante resolución publicada nos seguintes medios: - Acordo de información pública: 10 de marzo do 2022. - DOG: 01 de abril do 2022. - BOP: 16 de marzo do 2022. - Xornal La Voz de Galicia: 25 de marzo do 2022. - Taboleiro de anuncios do concello: segundo certificado municipal do 11 de marzo do 2022 4) Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.5) De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Oleiros, AXI e Servizo de Patrimonio Cultural-A Coruña. UFD Distribución Electricidad S. A. manifestou a súa conformidade cos condicionados emitidos.6) Os servizos técnicos da xefatura territorial emitiron un informe favorable sobre a solicitude de autorización.1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2. Lexislación de aplicación: - Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015). - Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015). - Lei 24/2013, do 26 de decembro, do sector eléctrico (BOE núm.310, do 27 de decembro do 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008). - Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014). - Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002). - Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982). - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017). - Lei do 16 de decembro de 1954, sobre expropiación forzosa (BOE núm.351, do 17 de decembro do 1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas: As instalacións atópanse no concello de Oleiros e as súas características técnicas son as seguintes: - LMTS (Circuíto 1) a 15 kV, de 31 m, condutor tipo RHZ1-2OL 12/20 kV 1x240 mm2 Al, con orixe no PA/S proxectado no apoio AIGH3AME//D12 a substituír por un de tipo C-20/7000, da LMTA DC SMC716/SMC722, e remate no PAR proxectado á saída do CT Vilanova (15CR34), empalme coa LMTS SMC716 A CT Urb. Finca Carballeira (15CFRP). Instalación de 2 PA/S e autoválvulas en apoio AIGH3AME//D12. - LMTS (Circuíto 2) a 15 kV, de 23 m, condutor tipo RHZ1-2OL 12/20 kV 1x240 mm2 Al, con orixe no CT Vilanova (15CR34) existente e remate no PA/S proxectado en apoio a substituír AIGH3AME//D12. - LMTA DC a 15 kV, de 34 m, condutor tipo LA-110 Al, con orixe no apoio AIG0LJGU//C11 existente da LMTA SMC716-SMC722 e remate no apoio AIGH3AME//D12 a substituír. - LMTA DC a 15 kV, de 118 m, condutor tipo LA-110 Al, con orixe no apoio AIGH3AME//D12 a substituír da LMTA SMC716-SMC722 e remate no apoio AIJ2M3Q4//D14 existente. - LMTA DC a 15 kV, de 120 m, condutor tipo LA-110 Al, con orixe no apoio AIJ2M3Q4//D14 existente da LMTA SMC716-SMC722 e remate no apoio AIL4YPMY//D15 existente.4. No expediente consta un informe favorable dos servizos técnicos desta xefatura territorial. Consonte con todo o sinalado, A) Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. B) A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. C) Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: - As declaracións de conformidade relativas ao material ou equipamento e as certificacións ou homologacións, se procede. - Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. D) Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o Vicepresidente primeiro e Conselleiro de Economía, Industria e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 3 de agosto do 2022 Isidoro Martínez Arca Xefe territorial da Coruña